**CONCLUZII ÎN URMA SIMPOZIONULUI JUDEȚEAN** ***”PĂRINTE INFORMAT – COPIL EDUCAT!”***

La acest Simpozion Județean,, Părinte Informat – Copil Educat ,, au participat **în mod direct** un număr de 40 de cadre didactice din unitățile amintite ( prezentându-și lucrările) și părinți ai copiilor de la gradiniță reprezentanți ai comunității locale.

Au participat într-un **mod indirect** cu lucrări publicate , un număr de 26 persoane din alte județe ale țării cum ar fi : Sălaj (Școala Gimnazială ,,Silvania, Școala Gimnazială Ip, G.P.P. Pericei, G.P.P. Nr.3 Șimleu Silvaniei, Școala Gimnazială ,,Horea,,Șimleu Silvaniei, Tulcea, Vrancea (Școala Gimnazială Nereju Mic), Prahova (G.P.P. Ploieștiori), Bihor (G.P.N. Nr.1 Suplac), Bistrița Năsăud (Grădinița Nr.1 Maieru), Dolj (Școala Gimnazială Tălpaș) ,Maramureș (Liceul Tehnologic ,,Repedea,,) dar și din București ( Grădinița Nr. 94.).

Lucrările Simpozionului au respectat tematica aleasă. Am ales tema acestui simpozion pentru că am considerat că este important să conştientizăm părinţii că familia este parte importantă într-un sistem mai larg de instrucţie şi educaţie. Orice familie trebuie să fie un garant de securitate, de protecţie fizică, afectivă, mentală, morală şi socială pentru toţi membrii ei, dar mai ales pentru copii. Implicarea activă a părinţilor în activităţile şcolare şi extraşcolare ale propriilor copii îi ajută să conştientizeze că problemele lor sunt şi ale altor părinţi.

Contribuția autorilor acestor articole a fost benefică și eficientă. Considerăm în consecinţă că proiectul nostru a venit în sprijinul părinţilor şi copiilor pentru realizarea acestui deziderat. Proiectul a fost benefic şi pentru cadrele didactice care se confruntă cu diverse situaţii în ceea ce priveşte colaborarea cu familiile copiilor .

Subiectele au făcut un transfer de aplicabilitate practică în activitatea părinților și cadrelor didactice.

Considerăm că nu este suficient să spunem părinţilor ce este bine şi ce este greşit să facă în relaţia cu copilul lor, ci trebuie să-i facem să înţeleagă şi de ce, iar acest lucru va fi posibil numai dacă părinţii vor fi capabili să se pună în locul copiilor lor. Din punct de vedere pedagogic, suntem buni pedagogi, facem educaţie, suntem flexibile, reflexive, creatoare, dinamice, acceptăm schimbarea, însă nu este suficient. Considerăm necesar ca şi părinţii să fie buni pedagogi pentru copiii lor, şi asta de când apare puiul pe lume, din prima clipă de viaţă a micuţului. Din punct de vedere al instituţiei în care ne desfăşurăm activitatea, ne dorim, să creştem prestigiul acesteia, cel puţin în comunitatea locală.